ΑΠΟΦΑΣΗ αριθ. 2/85 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ της 5ης Δεκεμβρίου 1985 για τη συμπλήρωση των παραρτημάτων ΙΙ και ΙΙΙ του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας με την προσθήκη εναλλακτικών κανόνων ποσοστού για τα προϊόντα των κεφαλαίων 84 μέχρι 92 της Ονοματολογίας του Συμβουλίου Τελωνειακής Συνεργασίας

Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, που στο εξής αναφέρεται ως «πρωτόκολλο αριθ. 3», και ιδίως το άρθρο 28, Εκτιμώντας: ότι η πείρα έχει αποδείξει ότι οι κανόνες καταγωγής που περιέχονται στο πρωτόκολλο αριθ. 3 δημιούργησαν στην πράξη δυσχέρειες όσον αφορά τα προϊόντα που υπάγονται στα κεφάλαια 84 έως 92 της Ονοματολογίας του Συμβουλίου Τελωνειακής Συνεργασίας (που στο εξής θα αναφέρεται με τη σύντμηση ΟΣΤΣ) 7 ότι, λόγω της αλληλοεξάρτησης των βιομηχανικών τομέων της Ευρωπαϊκής Οικονομικής Κοινότητας και της Ισλανδίας και λόγω του αμοιβαίου χαρακτήρα και της αμοιβαίας σημασίας των ελευθέρων συναλλαγών μεταξύ της Ευρωπαϊκής Οικονομικής Κοινότητας και της Ισλανδίας, είναι αναγκαίο να απλοποιηθούν αυτοί οι κανόνες 7 ότι είναι επιθυμητό να προβλεφθούν απλουστευμένοι κανόνες, οι οποίοι να έχουν συνολικά το ίδιο αποτέλεσμα με τους ήδη ισχύοντες 7 ότι, επειδή αυτοί οι απλουστευμένοι κανόνες θα μπορούσαν μολαταύτα να έχουν περιοριστικότερο αποτέλεσμα όσον αφορά ορισμένα προϊόντα, πρέπει να προβλεφθεί ότι θα εφαρμόζονται, ως εναλλακτική ρύθμιση, αντί των ισχυόντων κανόνων 7 ότι οι απλούστεροι εναλλακτικοί κανόνες αποτελούνται από όμοιους κανόνες ποσοστού για τους πίνακες Α και Β 7 ότι τα επιλεγόμενα ποσοστά πρέπει να διαφέρουν από προϊόν σε προϊόν για να αποφευχθεί κάθε συνολική μεταβολή του οικονομικού αποτελέσματος 7 ότι, για λόγους σαφήνειας, είναι προτιμότερο να συνενωθούν αυτοί οι εναλλακτικοί κανόνες ποσοστού για τους πίνακες Α και Β σε δύο πίνακες προϊόντων, ανάλογα με τον εφαρμοστέο κανόνα ποσοστού 7 ότι είναι αναγκαία μία ρήτρα διασφάλισης ώστε από τους εναλλακτικούς κανόνες να μην προκύπτει ή επαπειλείται σοβαρή ζημία των παραγωγών ενός από τα συμβαλλόμενα μέρη, ΑΠΟΦΑΣΙΖΕΙ:

Άρθρο 1

1. Οι πίνακες Α και Β, που περιέχονται στα παραρτήματα ΙΙ και ΙΙΙ του πρωτοκόλλου αριθ. 3, τροποποιούνται με την προσθήκη των ακόλουθων κανόνων:α) προσδίδεται η ιδιότητα καταγωγής στα προϊόντα του προσαρτημένου πίνακα Ι, με κατεργασία, μεταποίηση ή συναρμολόγηση, στα οποία ενσωματώνονται μη καταγόμενα προϊόντα, αξίας όχι μεγαλύτερης από το 40 % της αξίας του τελικού προϊόντος 7β)προσδίδεται η ιδιότητα καταγωγής στα προϊόντα του προσαρτημένου πίνακα ΙΙ, με κατεργασία, μεταποίηση ή συναρμολόγηση, στα οποία ενσωματώνονται μη καταγόμενα προϊόντα, αξίας όχι μεγαλύτερης από το 30 % της αξίας του τελικού προϊόντος 7ωστόσο, για ορισμένα προϊόντα εφαρμόζεται χαμηλότερο ποσοστό ή/και ιδιαίτεροι όροι. 2. Οι κανόνες της παραγράφου 1 προστίθενται στους κανόνες που περιέχονται στους πίνακες Α και Β αλλά δεν τους αντικαθιστούν. 3. Ο εξαγωγέας μπορεί να αποφασίζει αν θα προσφύγει στους κανόνες της προηγούμενης παραγράφου 1 ή αν, σαν εναλλακτική ρύθμιση, θα εφαρμόσει τους άλλους κανόνες που περιέχονται στους πίνακες Α και Β. Ωστόσο, οι κανόνες της παραγράφου 1 μπορούν να εφαρμοστούν για κάποιο συγκεκριμένο προϊόν μόνο σαν εναλλακτική ρύθμιση και όχι μαζί με τους κανόνες που περιέχονται στους πίνακες αυτούς.

Άρθρο 2

Αν διαπιστωθεί ότι, ως αποτέλεσμα των εναλλακτικών κανόνων, κάποιο προϊόν εισάγεται στο έδαφος ενός από τα συμβαλλόμενα μέρη σε τόσο αυξημένες ποσότητες και υπό συνθήκες τέτοιες ώστε να προκαλείται ή να επαπειλείται σοβαρή ζημία των παραγωγών ομοειδών ή άμεσα ανταγωνιστικών προϊόντων στο συγκεκριμένο συμβαλλόμενο μέρος, τότε το συμβαλλόμενο μέρος μπορεί να αναστείλει την εφαρμογή αυτών των εναλλακτικών κανόνων για το προϊόν αυτό. Αυτές οι αποφάσεις κοινοποιούνται χωρίς καθυστέρηση στη Μεικτή Επιτροπή, μαζί με όλα τα χρήσιμα στοιχεία. Με την επιφύλαξη των συντηρητικών μέτρων που έχουν ληφθεί, η Μεικτή Επιτροπή εξετάζει χωρίς καθυστέρηση την κατάσταση για να βρει λύση αποδεκτή από τα συμβαλλόμενα μέρη.

Άρθρο 3

Η παρούσα απόφαση αρχίζει να ισχύει την 1η Μαρτίου 1986.

Βρυξέλλες, 5 Δεκεμβρίου 1985. Για τη Μεικτή Επιτροπή Ο Πρόεδρος Η. ΔΕ ΛΑΝΓΕ

ΠΑΡΑΡΤΗΜΑ Ι

ΠΙΝΑΚΑΣ Ι

Τελικά προϊόντα στα οποία εφαρμόζεται ο κανόνας του 40 % που ορίζεται στο άρθρο 1 στοιχείο α) >ΘΕΣΗ ΠΗΝΑΚΑ>

(1) Υπό τον όρο ότι το 50 % τουλάχιστον κατ' αξία των προϊόντων, μερών και τεμαχίων που εχρησιμοποιήθησαν για τη συναρμολόγηση της κεφαλής (χωρίς τον κινητήρα) είναι «καταγόμενα προϊόντα», και ο μηχανισμός τανύσεως του νήματος, ο μηχανισμός αγκιστροβελόνης και ο μηχανισμός ζικ-ζακ είναι «καταγόμενα προϊόντα». >ΘΕΣΗ ΠΗΝΑΚΑ>

PARARTHMA II

ΠΙΝΑΚΑΣ ΙΙ

Τελικά προϊόντα στα οποία εφαρμόζεται ο κανόνας του 30 % που ορίζεται στο άρθρο 1 στοιχείο β) >ΘΕΣΗ ΠΗΝΑΚΑ>

(1) Εφαρμόζεται ο κανόνας του 25 %. (2) Για τις περιστροφικές αντλίες εκτοπίσματος εφαρμόζεται ο κανόνας του 25 %. (3) Για τους ανεμιστήρες και τα παρόμοια εφαρμόζεται ο κανόνας του 25 %. >ΘΕΣΗ ΠΗΝΑΚΑ>

(4) Εφαρμόζεται ο κανόνας του 25 %. (5) Για τις κλάσεις 85.14 και 85.15 ο κανόνας ποσοστού που θα εφαμοσθεί θα είναι 25 % και η αξία των μη καταγόμενων τρανζίστορ που χρησιμοποιούνται δεν πρέπει να υπερβαίνει το 3 % της αξίας του τελικού προϊόντος. (6)Για τους ημιαγωγούς και τις ηλεκτρονικές μικροκατασκευές της κλάσης ex 85.21, ο κανόνας ποσοστού που θα εφαρμοστεί είναι 25 %. >ΘΕΣΗ ΠΗΝΑΚΑ>